רובי המרשלג

רובי (ראובן) המרשלג (נולד ב-15 באוקטובר 1967) הוא עיתונאי ישראלי, כתב בחדשות כאן 11 וכאן רשת ב. בשנת 2017 הצטרף למערכת החדשות של התאגיד כאן ומשמש ככתב באזור הצפון.

ביוגרפיה 
המרשלג נולד בבואנוס איירס, ארגנטינה. עלה לארץ עם הוריו בשנת 1972 לקיבוץ אורטל.

בשנת 1986 התגייס לצה"ל ושירת בחיל הים כסגן מפקד ספינת דבור.

בעל תואר ראשון מאוניברסיטת חיפה בהיסטוריה של המזרח התיכון ובלימודי ארץ ישראל. בשנת 2006 סיים את לימודיו במסגרת תוכנית IPP באטלנטה, ארצות הברית. מטעם רשת הטלוויזיה האמריקאית CNN.

המרשלג החל את דרכו בתקשורת בשנת 1998 בחדשות האזוריות בטלוויזיה בכבלים, ככתב צפון. במסגרת זו סיקר באופן נרחב את נסיגת צה"ל מלבנון בשנת 2000 ואת השפעתה על תושבי הצפון.

בשנת 2001 החל לכתוב בעיתון "כל העמק והגליל' מבית "ידיעות תקשורת". במסגרת זו כיסה את אזור אצבע הגליל ורמת הגולן.

בשנת 2002 חזר לתקשורת האלקטרונית, אל חברת חדשות ישראל שסיפקה אז את שירותי החדשות לערוץ עשר בראשית דרכו. לאחר מכן הצטרף אל חדשות עשר, ככתב צפון.

בחודש יוני 2012 עבר לסקר את אזור הצפון ככתב שטח של הערוץ הראשון.

מאז מאי 2017 משמש ככתב צפון של תאגיד השידור הישראלי כאן, בכאן 11 ובכאן ב. המרשלג היה בעבר גם כתב בידיעות תקשורת בצפון.

בשנת 2019 שיחק בסדרה אבא משתדל בתפקיד עצמו.

במהלך השנים סיקר המרשלג בהרחבה אירועים חברתיים וביטחוניים בגבול הצפון, בהם מלחמת לבנון השנייה. במהלך המלחמה שידר באופן רציף, במסגרת גל פתוח, את המהלכים, ההתפתחויות וההשלכות, מאזורי ההתרחשות ומעמדת השידור של הערוץ, בסמוך לגבול.

מתגורר בקיבוץ שניר אשר בגליל העליון.

קישורים חיצוניים 

 
 
 יום בחייו של רובי המרשלג, כתב כאן בצפון, כאן בלוג

הערות שוליים 

סגל תאגיד השידור הישראלי - שידורי הרדיו
בוגרי אוניברסיטת חיפה
ערוץ עשר: שדרנים, שחקנים ומנחים
עיתונאים ישראלים
סגל תאגיד השידור הישראלי - כתבי כאן חדשות
חיילי חיל הים הישראלי
ישראלים ילידי ארגנטינה
עולים בשנות ה-1970
ישראלים שנולדו ב-1967
אנשי הקיבוץ